
REZUMAT 


Lucrarea este o încercare de a contura istoria Tipicului pe baza informaţiilor oferite de 
îndelungata si neîntrerupta tradiţie psaltică si de manuscrisele muzicale. Autorul și-a 
propus să răspundă la întrebări privind felul în care s-a păstrat Tipicul până în zilele 
noastre, când au început primele consemnări ale regulilor tipiconale ale Catedralei 
Patriarhale si cine au fost autorii acestora, ce rol au jucat și în ce fel au contribuit protopsaltii 
si alti slujitori ai Catedralei Patriarhale la elaborarea regulilor Tipicului. Lucrarea 
evidenţiază mărturii valoroase si credibile aparţinând unor muzicieni, savanţi si cercetători 
ai artei psaltice, care relatează în textele lor numeroase aspecte importante legate de evoluţia 

acestei arte în mediul patriarhal, oferind totodată observaţii de mare interes despre 
contribuţia cântăreților la stabilirea regulilor tipiconale. 


Cuvinte cheie: rânduieli tipiconale, Catedrala Patriarhală, manuscrise muzicale, papadichie, 
tradiţie psaltică 


Introducere 


Cultul ecleziastic este reglementat de o multitudine de canoane şi 
norme liturgice, expuse în cartea numită Tipic. Tipicul se adresează celor 
implicaţi în ritualul bisericesc, oferindu-le schema sau structura cultului si 
asigurând astfel săvârșirea corectă a serviciului divin, cu evitarea oricăror 
interferenţe subiective. Încă din secolul al IV-lea, când formele de cult erau 
în curs de cristalizare, şi până în prezent, forma Tipicului nu a fost una fixă 
și rigidă, ci într-o permanentă transformare, păstrând unele elemente și 
eliminându-le pe altele, si adaptându-se în permanenţă la nevoile 
vremurilor şi ale locurilor, precum şi la problemele credincioşilor. 
Astfel, de-a lungul secolelor, cele două tradiţii importante ale Tipicului 
liturgic (Tipicul de Constantinopol sau Tipicul catedral şi Tipicul de la 
Ierusalim sau Tipicul monahal), în combinaţie cu alte tradiţii locale 
(Alexandria, Antiohia, Sinai etc.), au dat naştere formei inițiale a unui Tipic 
unificat, rezultat din sinteza normelor cuprinse în cele două Tipicuri 
principale, realizată la Mănăstirea Studion din Constantinopol. În secolul al 
15-lea, marcat de transformări profunde în spaţiul civilizației bizantine, 
s-a finalizat sinteza formelor si normelor celor două Tipicuri, dând naştere 
Tipicului standard al Bisericii Ortodoxe, aflat în uz până în prezent. 
În esenţă, Tipicul monahal s-a impus în fata celui catedral, răspândindu-se 
în întreaga lume ortodoxă într-o asemenea măsură încât i s-a schimbat până 
și numele: Tipicul monahal al Mănăstirii Sf. Sava a fost redenumit Tipicul 
Marii Biserici a lui Hristos. Printre variantele locale ale acestui Tipic se 
numără Tipicul Muntelui Athos, cel al bisericilor slave, Tipicul din Patmos 
etc. Acest Tipic a constituit baza noului Tipic de Constantinopol, apărut în 
secolul al XIX-lea în cele două versiuni cunoscute, realizate de Constantin 
Byzantios si, respectiv, George Violakis, ambii fiind Protopsalti ai 
Catedralei Patriarhale din Fanar [34, pp. 11-12]. 


În comunicarea de faţă vom încerca să urmărim istoria acestui Tipic 
şi să răspundem la întrebări precum: cum s-a păstrat acest Tipic până în 
zilele noastre, când au început și cine au fost autorii primelor consemnări 
ale regulilor tipiconale ale Catedralei Patriarhale, care au fost rolul și 
contribuția Protopsaltilor si ale altor slujitori ai Catedralei Patriarhale în 
conturarea şi elaborarea regulilor Tipicului. Cercetarea noastră asupra 
acestor probleme si a altor aspecte ce ar putea rezulta din demersul nostru 
nu se va baza pe sursele liturgice si pe tradiţia tipiconală, ci pe îndelungata 
si neintrerupta tradiție psaltică si pe datele furnizate de manuscrisele 
muzicale. Prin studierea și conservarea conţinutului manuscriselor 
muzicale, nu numai că vom acumula numeroase dovezi de interes major 
pentru muzicologia bizantină, dar vom scoate totodată la lumină informaţii 
importante despre Tipic. Aceste informaţii ne permit să recreăm magnifica 
si splendida viață cultică a Bisericii noastre, în cele două forme de 
organizare ale sale (parohială şi monahală), şi în acelaşi timp să 
reconstituim rânduielile tipiconale pentru diferitele slujbe religioase, 
deoarece aceste informaţii dezvăluie diferitele adăugiri sau eliminări 
efectuate în timpul proceselor anterioare de sinteză. În paralel, există 
mărturii valoroase si credibile aparținând unor muzicieni, savanţi si 
cercetători ai artei psaltice, care relatează în textele lor numeroase aspecte 
importante legate de evoluţia acestei arte în mediul patriarhal, oferind 
totodată observaţii de mare interes despre contribuția cântăreților la 
stabilirea regulilor tipiconale. 


Rânduielile tipiconale în manuscrisele muzicale 


Pe la mijlocul secolului al XIV-lea a apărut un nou tip de manuscrise 
muzicale, numite Akolouthiai sau Papadichii, conținând cântările fixe din 
cadrul slujbelor de zi şi de noapte. Acestea sunt transpuneri ale versetelor 
din Psaltirea lui David, realizate de diverși melodiști, în diverse stiluri. 
Această carte, care a completat tradiția psaltică scrisă a acelor timpuri, s-a 
impus și s-a răspândit pe scara largă în secolele următoare, cu diverse 
adaosuri şi eliminări de compoziţii. Multe dintre aceste manuscrise sunt 
interesante din punct de vedere tipiconal (pentru prima dată în 
manuscrisele muzicale) deoarece, în afară de informaţiile de natură 

exclusiv psaltică pe care le contin, acestea oferă si instrucțiuni specifice 
destinate cântăreților şi preoților, referitoare la ceea ce trebuie să cânte, 
precum si detalii despre ritualurile specifice diferitelor slujbe; în unele 
cazuri, aceste instrucțiuni sunt mai complete chiar decât cele ale Tipicului!. 
Se poate afirma, fără exagerare, că aproape toate cărţile muzicale de tip 
papadic realizate în secolele al XIV-lea și al XV-lea conţin, într-o măsură 
mai mare sau mai mică, instrucțiuni tipiconale?. Un exemplu elocvent este 
manuscrisul Cutlumuş 457 (Muntele Athos, a doua jumătate a secolului al 
XIV-lea), care contine o Papadichie extrem de importantă, cu numeroase 
îndrumări tipiconale care împreună ar putea constitui un Tipic concis care 
să includă toate rânduielile tipiconale pentru Vecernie, Utrenie si Sfânta 
Liturghie. Unele dintre aceste manuscrise, pe lângă modul de interpretare a 
cântărilor specific Constantinopolului, transmit si tradiția specifică 
Salonicului, păstrând în același timp anumite reguli tipiconale extrem de 
precise, formulate într-o manieră completă si detaliată?. Apariţia pe arie 
largă a unor instrucțiuni tipiconale în manuscrisele muzicale din acea 
vreme a avut loc pe fondul existenței unei evidente instabilitáti în 
precizarea unei forme tipiconale standardizate; procedurile în acest sens 
erau încă în curs, astfel încât încă nu exista un Tipic unificat care să ghideze 
cântăreții în executarea corectă a slujbelor divine. Eforturile autorilor de 
manuscrise erau orientate asupra evitării dezordinii și confuziei ce ar fi 
putut rezulta din această lipsă, rezolvând problemele ridicate de arta 
cântului şi asigurând executarea corectă şi regulată a slujbelor pe baza unor 
instrucțiuni clare. Autorii de manuscrise, care erau în același timp si 
excelenți muzicieni, şi-au dovedit competenţa și în elaborarea Tipicului: 
fiind foarte buni cunoscători ai ambelor tradiţii tipiconale, parohială si 
monahală, ei au încercat să transmită informaţii referitoare la conţinutul și 
executarea corectă a slujbelor, conform ambelor tradiţii. Astfel a procedat şi 
Simeon al Tesalonicului, expert în muzica bisericească si în elaborarea 
Tipicurilor şi comentator liturgic, atunci când a alcătuit Tipicul Mănăstirii 


1 Cf. inscriptiilor care însoțesc muzica Marii Doxologii, păstrate in mss. Kutloumus 457, fol. 104b-105a, 
Sf. Treime Meteora 78, fol. 53, NLG 2062, fol. 36a, 50b-51b, etc. 

2 Cf. mss. Kutloumuș 399, 456 si 457; Filoteu 122; Iviron 973, 984 și 985; Konstamonitu 86; Sinai 1293 și 
1312; Metamorphoseos Meteoron 192; Varlaam 210; Sf. Treime Meteora 78; NLG 2401, 2406, 2444, 2454, 
2456 si 2458. 

3 Sinaiticus 1312, fol. 28a; Koutloumousiou 457, fol. 332a; Lavras A 165, fol. 274a; Lavras E 173, fol. 247a; 
Lavras E 148, fol. 325a; NLG 899, fol. 192b; NLG 2401, fol. 242a. 

Sf. Sofia din Tesalonic (inclus în ms. NLG 2047), având în faţă manuscrisul 
muzical NLG 2062, pe care l-a consultat în probleme de terminologie 
psaltică si de alte informaţii utile“. Această metodă este confirmată de 
marele maestru al artei psaltice, Gregorios Bounis Alyates, care, sub același 
imbold, a transmis, în afară de propriile sale manuscrise muzicale, un Tipic 
destinat bisericilor parohiale, codexul Dochiariou 395, conţinând indicaţii 
tipiconale din Tipicul Sfântului Sava, precum si din alte manuscrise 
tipiconale*. Slujitorii artei psaltice se disting nu numai prin cunoștințele lor 
muzicale profunde, ci si prin cunoştinţele lor tipiconale, care sunt evidente 
în aproape toate Papadichiile acelor timpuri si care, în multe cazuri, 
compensează lipsa unui Tipic propriu-zis. 

Răspândirea rânduielilor tipiconale prin intermediul manuscriselor 
muzicale a continuat și în Papadichiile sau Antologiile ulterioare, fie sub 
forma unor produse secundare rezultate prin copierea exactă dintr-un 
manuscris în altul, fie, în cele mai multe cazuri, ca urmare a dorinţei 
autorilor de a păstra şi transmite mai departe tradiţia tipiconală originală. 
În sprijinul acestei afirmaţii am putea cita numeroase manuscrise muzicale, 
împreună cu numele copiştilor care le-au produs; cu toate acestea, 
vom menţiona doar doi muzicieni importanţi, respectiv preotul şi 
economul Antonios (sfârșitul secolului al XVII-lea — începutul secolului 
al XVIII-lea) şi diaconul călugăr Theodosios Protopsaltul din Smirna 
(mijlocul secolului al XVIII-lea). Manuscrisele lor autografe, respectiv 
Codex Ινίτοη 968 si Codex Sf. Paul 146, sunt compilaţii ale unor Tipicuri, 
conținând o prezentare clară și detaliată a rânduielilor tipiconale 
pentru slujbele religioase din Săptămâna Patimilor [5, pp. 548-666] şi, 
respectiv, a uitatei slujbe cântate la Vecernie (akolouthia) în ritul catedral 
[3, pp. 363-372]. Prin urmare, putem trage concluzia că pentru o lungă 
perioadă de timp - de peste patru secole — manuscrisele muzicale au servit 


4 Pentru informaţii suplimentare despre acest subiect, vezi articolul nostru intitulat „Oi ἐκ τοῦ Τυπικοῦ 
τῆς åy. Σοφίας Θεσσαλονίκης (xq. ΕΒΕ 2047) ἀπορρέουσες ψαλτικὲς μαρτυρίες”, [Aspecte psaltice 
în Tipicul Mănăstirii Sf. Sofia din Salonic (ms. BNG 2047)], pp. 25-26, care urmează să fie publicat în 
volumul, dedicat de Facultatea de Teologie a Universităţii Aristotel din Tesalonic memoriei regretatului 
profesor Ioannis Fountoulis. 

5 Codexul poartă titlul Τυπικὸν ἀκριβὲς τῆς ἐκκλησιαστικῆς ἀκολουθίας ἀπὸ τοῦ τυπικοῦ τοῦ ἁγίου 
Σάββα καὶ ἑτέρων ἀθροισθὲν διαφόρων ἔχον καὶ τὰ κεφάλαια τοῦ μοναχοῦ κὺρ Μάρκου, ἐν οἷς 
ἕκαστον αὐτῶν ζητεῖται χωρίοις᾽ μεθ’ ἕτέρων τινῶν ἀναγκαίων σημειώσεων (Docheiariou 3069.395, 
fol. 14). 

drept substitute ale Tipicurilor, oferind corurilor bisericilor mănăstirești si 
parohiale indicaţii pentru executarea corectă a părţilor dificile a slujbelor. 


Contribuţia lui Iacob Protopsaltul la evoluţia Tipicului 


În timpul secolului al XVIII-lea, Patriarhia Constantinopolului a 
inițiat o serie de initiative privind căile si mijloacele de sávársire a ritualului 
ortodox. Ín cadrul acestor initiative, un rol important l-a avut corectarea 
cártilor liturgice [36, pp. 60-76]. Acest demers a inclus simplificarea 
analitică a notatiei muzicale [37, p. 70], tendinţa spre executarea grăbită a 
cântărilor pentru a scurta durata liturghiei, și standardizarea ordinii 
patriarhale de sávársire a serviciilor divine. Rolul principal în aceste 
initiative l-au jucat Protopsaltii Catedralei Patriarhale, precum şi alti 
membri ai corului bisericesc, cu totii fiind dedicati traditiei tipiconale si 
psaltice si vietii liturgice a Bisericii. Patriarhul Chiril al V-lea a cerut 
Protopsaltului Ioan Trapezuntul sá foloseascá in compozitiile sale muzicale 
sistemul de notatie simplificat. Profesorii de muzicá si protopsaltii Ioan si 
Daniel au înfiinţat tradiția psalticá rapidă când Patriarhul Grigorie V a luat 
măsura de corectare a erorilor „care umpleau cărţile bisericești din cauza 
neglijentei tipografilor" [32, p. XXXVI], atribuind această sarcină Protopsal- 
tului Iacob. Astfel Iacob, teoretician excelent (potrivit lui Chrysanthos 
[32, p. XXXVI]) şi protopsalt erudit al Marii Biserici (conform spuselor lui 
Nichifor Kantouniaris, arhidiacon al Patriarhiei Antiohiei”), şi-a asumat 
sarcina de a concentra regulile tipiconale şi instrucțiunile referitoare la 
tradiția psaltică patriarhală. El a fost primul Protopsalt care a ţinut un caiet 
cu însemnări în vederea elaborării unui Tipic, înțelegând necesitatea 
înregistrării regulilor tipiconale după care se săvârşeau serviciile divine în 
venerabila Catedrală Patriarhală. Mai târziu, Protopsaltul Constantin 
Byzantios, primul care a consemnat ordinea patriarhală de desfășurare a 
serviciilor religioase, a făcut aluzie la rolul lui Iacob atunci când a 


€ M. I. Gedeon, [35, p. 66]. Potrivit unei mărturii a preotului Kyriakos Philoxenous, obţinută de 
M. Gedeon, Iacob s-a dedicat un timp îndelungat epurării Penticostarului, acesta fiind și singurul 
manuscris pe care l-a corectat vreodată. 

7 Xeropotamou 318, fol. 140a ff. Cf. Gr. Th. Stathis, [39, p. 148]. 

recunoscut că şi-a îndeplinit misiunea bazându-se pe însemnările „Proto- 
psaltului de dinainte“, respectiv pe cele aparţinând lui Iacob. 

Realizând anomaliile si discrepantele existente în desfășurarea 
slujbelor religioase în numeroase biserici parohiale din timpul său, lacob a 
încercat să întocmească un caiet cu regulile de desfășurare a slujbelor 
bisericeşti din calendarul liturgic, conform ordinii care domnea la 
Catedrala Patriarhală, unde a slujit ani de zile”. Ni-l putem imagina cu 
ușurință pe Iacob, încă din primii ani ai activităţii sale de protopsalt al 
Catedralei, ţinând în mâini un mic caiet si notând în el în permanență 
indicaţii tipiconale, reguli de interpretare psaltică si alte observaţii, scriind 
pe rânduri sau notând pe margini ce tropar a cântat un anumit cor, la ce oră 
au început slujbele, ce s-a întâmplat atunci când sărbătorile majore au 
coincis cu zilele de duminică, iar sărbătorile mobile cu cele fixe, ordinea de 
urmat atunci când Patriarhul însuși conducea corul, care tropare trebuiau 
cântate în tempo rapid și care în tempo lent, care tropare puteau fi omise, 
ce pasaje din Evanghelii trebuiau citite, şi multe alte elemente din rânduiala 
liturgică patriarhală de desfăşurare a serviciilor divine. Ni-l putem, 
de asemenea, imagina adăugând în fiecare an în acel caiet detalii aflate 
din „citirea” şi „utilizarea” anuală a Tipicului. Scopul său era, probabil, 
acela de a sistematiza toate aceste indicaţii si de a publica un Tipic care să 
uniformizeze modul de desfăşurare a slujbelor în toate bisericile de limbă 
greacă, proiect care nu a fost finalizat însă, probabil din cauza morţii sale. 

În spatele acestui demers se întrezăresc eforturile depuse de Iacob 
în scopul uniformizării tipiconale, interesul sáu pentru codificarea si 
răspândirea ordinii existente si, probabil, un îndemn patriarhal pentru 
consemnarea modelului de ritual specific Catedralei Patriarhale, care era 
deja mult mai evoluat față de Tipicurile anterioare. Este evident, de 
asemenea, rolul Protopsaltului Catedralei Patriarhale de supraveghetor al 
ordinii liturgice și de responsabil cu aplicarea strictă a regulilor de 
desfășurare a slujbelor religioase. Acest lucru este confirmat de scrisoarea 
Patriarhului Neofit al VII-lea, scrisă în anul 1791, pe vremea când Iacob era 
Protopsalt, din care rezultă că un protopsalt primea un salariu special 
«ἕνεκεν τῆς χοροστασίας αὐτοῦ, ψάλλοντας £v τῷ καθ’ ἡμᾶς πανσέπτῳ 


5 Din titlul primei ediţii a Tipicului Protopsaltului Constantin (1838). 
? În anul 1764, Jacob era numit Primul Domestic. Vezi Christos Patrinelis, [38, p. 156]. 

πατριαρχικῷ ναῷ τοὺς τεταγμένους καιροὺς τῶν ἐκκλησιαστικῶν 
ἀκολουθιῶν καὶ συνελεύσεων, κατ’ ἔτος πεντακόσια τεσσαράκοντα 
γρόσια, ἔτι δὲ καὶ ἑξήκοντα διὰ τὴν φροντίδα καὶ ἐπιστασίαν τοῦ 
Τυπικοῦ”[36, pp. 59-65]. 

Astázi putem afirma pe buná dreptate cá, desi necunoscute nouá, 
însemnările lui Iacob, scrise în calitatea sa de supraveghetor al Catedralei 
Patriarhale, au reprezentat fundamentul evoluţiei istorice a Tipicului aflat 
în uz în prezent, si de asemenea că Iacob a avut un rol esenţial în stabilirea 
ordinii tipiconale actuale. 


Propunerea lui Apostolos Konstas pentru un nou Tipic 


Cercetările contemporane asupra evoluţiei si istoriei Tipicului nu au 
acordat suficientă atenţie unui interesant îndrumar tipiconal privind 
ordinea slujbelor, care cuprindea si câteva observaţii usturătoare 
aparținând lui Apostolos Konstas, profesor de muzică eminent, mai tânăr 
decât Iacob, referitoare la dezordinea liturgică si la persoanele responsabile 
pentru aceasta. În opinia noastră, motivul cel mai plauzibil pentru 
ignorarea textului lui Apostolos este faptul că acest text era inclus într-un 
manuscris muzical, în care pasajele muzicale se împleteau cu preceptele 
tipiconale, îngreunând identificarea acestora din urmă. Aceste note 
tipiconale realizate de Konstas Apostolos se regăsesc în manuscrisul din 
Atena NLG 1869, scris în ianuarie 1821, chiar înainte de izbucnirea 
Revoluţiei care a condus la independenţa Greciei. Inscripţia de la începutul 
cărţii dezvăluie natura dublă a conţinutului sáu: ,Ἀνθολογία σὺν Θεῷ 
ἁγίῳ περιέχουσα τὴν τάξιν τοῦ τυπικοῦ μετὰ τῶν ἀναγκαίων 
μαθημάτων, τοῦ ὄρθρου τε καὶ λειτουργίας..." [20, fol. 14], în timp ce alte 
cinci inscripţii rezumă conţinutul sectiunilor corespunzătoare în care 
predomină regulile tipiconale!. Problema fundamentală, care a funcționat 


1? Biblioteca Naţională a Greciei, ms. 1869, fol. 2a: ,Ἀρχὴ σὺν Θεῷ ἁγίῳ τῆς τάξεως τοῦ μεσονυκτικοῦ 
τῆς Κυριακῆς, κατὰ τὸ σύνηθες τῆς τοῦ Χριστοῦ Μεγάλης Ἐκκλησίας”; fol. 4a: , Ἀρχὴ σὺν Θεῷ ἁγίῳ 
τῆς τάξεως τοῦ ὄρθρου ὅταν εἶναι Κυριακή”; fol. 24b: , Ἀρχὴ σὺν Θεῷ ἁγίῳ τῆς τάξεως τοῦ ὄρθρου 
εἰς δεσποτικὰς καὶ θεομητορικὰς ἑορτάς”; fol. 28b: , Περὶ τῆς τάξεως τοῦ ὄρθρου εἰς τὰς ἑορτὰς τῶν 
ἁγίων”; fol 33a: ,Ἀρχὴ σὺν Θεῷ ἁγίῳ τῆς τάξεως τῆς θείας καὶ ἱερᾶς λειτουργίας τοῦ 
Χρυσοστόμου”. 

ca un stimulent pentru consemnarea ordinii diferitelor slujbe religioase, 
pare a fi din nou legată de discrepantele existente între slujbele oficiate in 
biserici în timpul lui Apostolos, o problemă deja observată încă din timpul 
lui lacob, însă rămasă nerezolvată tocmai pentru că notele celui din urmă 
nu au fost publicate: „dă τοῦτο δὲν ὁμοφωνοῦν πᾶσαι αἱ ἐκκλησίαι τῆς 
πόλεως εἰς μίαν τάξιν᾽ διὰ τὴν πολύτροπον καὶ ὑπερήφανον γνώμην 
τῶν προεστῶν τῶν ἐκκλησιῶν διὰ νὰ δείχνουν ἐπὶ τῆς κρυφῆς 
ὑπερηφανίας καὶ κενοδοξίας αὐτῶν εἰς τὸν λαόν, τὸ ὅτι εἶναι 
διδάσκαλοι προκομμένοι καὶ ἄξιοι καὶ πρακτικώτατοι τῆς 
ἐκκλησιαστικῆς ἀκολουθίας! ὅμως, σοφία καὶ μάθησις εἶναι νὰ 
φυλάγεται ἢ τάξις τῆς ἐκκλησιαστικῆς ἀκολουθίας ἀπείρακτος καὶ 
ἀπαρασαύλευτος ὡς καθὼς τὴν ἐσύνθεσαν ἐκείνοι οἱ τοῦ Θεοῦ φανεροὶ 
ὑπηρέται, οἱ μὲ ἔργων ἅγιοι οὐχὶ μὲ λόγον μόνον᾽ ἐκτὸς τούτου πάλιν; 
αὕτη ἢ πολύτροπος ἀκολουθία, ποιεῖ τοὺς χριστιανοὺς ὁ καρπὸς αὐτῆς 
νὰ μένουν ἀπαίδευτοι εἰς τὴν τάξιν τῆς ἀκολουθίας, καὶ νὰ ἐρημοῦνται 
αἱ ἐκκλησίαι ἀπὸ στολισμὸν τῶν ἐκκλησιαστικῶν ἀνθρώπων εἰ δὲ καὶ 
εἶχον πάντες μίαν γνώμην, ἧττον πολλὰ εὐκολώτερον νὰ μανθάνει ὁ 
καθεὶς χριστιανὸς τὴν τάξιν τῆς ἐκκλησιαστικῆς ἀκολουθίας᾽ καὶ οὕτως 
εὐκολοτέρῳ τῷ τρόπῳ ἐπρόκοπτον οἱ χριστιανοὶ εἰς τὴν ἐκκλησιαστικὴν 
ἀκολουθίαν᾽ διὰ τοῦτο πρέπει νὰ γένει ἕνα νέον τυπικὸν ἀπὸ τὴν 
μεγάλην ἐκκλησίαν καὶ νὰ τὸ βάνουν εἰς τύπον, καὶ νὰ τὸ ἔχει ὁ καθεὶς 
ἐκκλησιαστικὸς εἰς κάθε χώραν καὶ τόπον καὶ ἐκκλησίαν, νὰ ἠξεύρη τὸ 
πῶς ἔχει νὰ γένει ἡ κάθε ἀκολουθία ὡς τὸ ἔκαμεν ὁ ἀληθινὸς ἅγιος 
προεστὼς Σάββας, ὁποῦ ὁ ἴδιος παντοκράτορ Θεὸς τὸν ἐτίμησε καὶ τὸν 
ἐδόξασε καὶ ἐν τῷ οὐρανῷ καὶ ἐν τῇ yr] καὶ οὕτω νὰ διορθωθεῖ καὶ νὰ 
εὐκολύνει ἢ τάξις τῆς ἐκκλησιαστικῆς ἀκολουθίας [20, fol. 255-260]. 
Acest text critic extins al lui Apostolos arată clar că problema 
uniformitátii tipiconale din bisericile parohiale din Constantinopol, si, 
prin extensie, din restul lumii ortodoxe, a rămas nerezolvată şi în timpul 


11 Aceasta este principala problemă și, în același timp, stimulentul pentru elaborarea Tipicului de către 
Protopsaltul Constantin, care a abordat problema într-un mod mai elegant, în prefata primei ediţii: 
,M' ὅλα ταῦτα, διάφοροι συμπτώσεις ἑορτῶν τοῦ ἐνιαυτοῦ, μὴ περιεχόμεναι καὶ εἰς ταύτας τὰς 
Ἑρμηνείας...ἀπογεννῶσι πάλιν τὴν αὐτὴν ἀνωμαλίαν, ἐναντίως τοῦ ὀφειλομένου Ἐκκλησιαστικοῦ 
διακόσµου καὶ τοσαύτην μάλιστα ἀτοπίαν εἶναι δυνατὸν νὰ βλέπῃ τις εἰς τὸ πρᾶγμα, ὥστε ἄλλην 
ἀσματικὴν Ἀκολουθίαν, κατὰ τὴν αὐτὴν Ἑορτήν, νὰ ψάλλῃ ἡ μία Ἐκκλησία, καὶ ἄλλην ἡ ἄλλη, 
πολλάκις καὶ εἰς τὴν αὐτὴν πόλιν᾽ καὶ οὕτω δὲν ὑπάρχει ἡ ὀφειλομένη συμφωνία τῶν ἀκολουθιῶν 
εἰς τὰς Ἐκκλησίας τοῦ Χριστοῦ”. 

său, din cauza reînnoirii, modificării şi adaptării Tipicului monahal al 
Sf. Sava la nevoile reale ale parohiilor si a confuziei create drept urmare în 
materie de Tipic. Deşi Apostolos, un om foarte activ, a fost profund 
preocupat de această problemă, activităţile sale extra-parohiale, excluderea 
sa din echipa de exegeză si rivalitatea sa cu profesorii Noii Metode l-au 
împiedicat să se dedice elaborării unui Tipic, în ciuda faptului că acest 
eminent codicograf grec avea cunoștințele și capacităţile necesare pentru un 
astfel de demers. Cu toate acestea, trebuie să recunoaștem că acest mesaj de 
,Opozitie" al lui Apostolos — ca urmare a identificării sale cu facțiunea 
conservatoare a membrilor Patriarhiei -- a întărit vocile care solicitau Marii 
Biserici elaborarea unui nou Tipic şi că tonurile sale caustice au funcționat 
ca o pârghie în decizia Patriarhiei de a revizui şi modifica Tipicul. 


Tipicurile Protopsaltilor Constantin Byzantios și George Violakis 


Prima persoană care a sistematizat ordinea patriarhală, reglemen- 
tând desfăşurarea slujbelor religioase a fost Constantin Byzantios, 
Protopsaltul Marii Biserici. Bazându-se pe însemnările predecesorilor săi, 
pe regulile patriarhiei și pe propria sa experienţă, Constantin a publicat un 
Tipic în anul 1838, cu intenţia fermă de a asigura uniformitatea tipiconală 
între biserici, de a oficializa evoluţiile de până atunci, de a corecta diverse 
erori şi de a adapta practica liturgică la nevoile timpului său. Precursorul 
acestui Tipic fusese un caiet — probabil similar cu cel ținut de Iacob - în care 
Constantin notase cu mâna sa regulile și instrucţiunile tipiconale pentru 
slujbele întregului an. Aceasta este manuscrisul 178 păstrat la Biblioteca 
Konstantinos Psachos si care include note scrise între anii 1806-1829", 
Epuizarea primei ediţii si erorile si deficiențele constatate în domeniul 
problemelor tipiconale l-au determinat pe Constantin să scoată o a doua 
ediție a acestui Tipic, îmbogăţit cu câteva ordine și formulat într-un limbaj 
mai riguros. Tipicul elaborat de el s-a bucurat de o primire favorabilă, iar 
contribuţia sa la dezvoltarea vieţii liturgice este considerată epocală. 


? Conţinutul acestui manuscris este descris de preotul Konstantinos Terzopoulos în teza sa de doctorat 
Ὁ πρωτοψάλτης τῆς Μεγάλης τοῦ Χριστοῦ Ἐκκλησίας Κωνσταντίνος Βυζάντιος [Constantin 
Byzantios, Protopsaltul Marii Biserici a lui Hristos], Fundaţia de muzicologie bizantină, Studii 9, 
Atena 2004, pp. 256-270. 

În anul 1880, conform corespondenţei dintre Patriarhul Ioachim al 
III-lea si autorul de Tipicuri de la Mănăstirea Pantocrator din Sf. Munte 
Athos [33, pp. 313-315], Patriarhia a redeschis problema Tipicului, în scopul 
revizuirii acestuia, ,ὅπως γένωνται EV αὐτῷ συμπληρώσεως οὐσιωδῶν 
τινων ἐλλείψεων καὶ ἄλλαι ἀπαιτούμεναι διαρρυθμίσεις πρὸς 
πληρεστέραν διευκρίνησιν διατυπώσεών τινων αὐτοῦ” [33, p. 313] 
Urmarea acestor demersuri a fost publicarea Tipicului de către George 
Violakis, în anul 1888. Acest Tipic a supravieţuit până în prezent și 
constituie Tipicul oficial urmat de majoritatea bisericilor de limbă greacă. 


Epilog 


Sarcina de îngrijire si supraveghere a Tipicului a fost întotdeauna 
atribuită unor persoane înzestrate cu o suficientă erudiție muzicală, cu o 
îndelungată experiență în arta cântului, cu o cunoaștere profundă a 
Tipicurilor mai vechi si cu un ataşament ferm față de tradiţia liturgică 
patriarhală. Aceste cerințe erau îndeplinite în special de cei mai buni 
slujitori ai artei cântului, Protopsaltii, dar si de alti cântăreţi versati în 
probleme de protocol, ritual si rânduială liturgică. Biserica a tratat 
întotdeauna cu încredere aceste persoane, care au învăţat arta cântului din 
copilărie si au fost instruiți întru respectarea ordinii patriarhale. Aceste 
persoane, animate de un profund respect față de tradiţie şi fără a adăuga 
sau omite ceva din propria lor iniţiativă, au procedat la revizuirea si 
alcătuirea Tipicului ,πρὸς εὐταξίαν καὶ λαμπρότητα...τῶν ναῶν καὶ 
κοινὴν ὠφέλειαν τοῦ ἡμετέρου γένους, καὶ παραμυθίαν καὶ ἀνάπαυσιν 
τῶν μουσικολογιωτάτων ψαλτῶν” [36, pp. 59-65]. 


19 Am ales să mă refer doar pe scurt la aceste Tipicuri, realizate de Protopsaltii Constantin și, respectiv, 
George Violakis, deoarece există două teze care se ocupă pe larg de contribuţia și activitatea celor doi 
Protopsalti menţionaţi mai sus, în domeniul elaborării tipicurilor. Prima este lucrarea Preotului 
K. Terzopoulos, menţionată mai sus (nota 12), iar a doua este studiul nepublicat al lui Dionysios Bilalis 
Anatolikiotis: Γεώργιος Βιολάκης᾽ ὁ πρωτοψάλτης, ὁ μουσικολόγος, ὁ τυπικολόγος (1820-1911) 
[George Violakis: Protopsalt, muzicolog si autor de tipicuri (1820-1911)], Atena 2011. 

